**LIKOVNA UMETNOST 6. RAZRED**

Pozdravljeni učenci.

Pri reševanju likovne naloge ste pokazali resnično veliko mero ustvarjalnosti tako pri izbiri in kombinaciji materialov, kot pri izbiri motiva. Naloge ste se lotili na zelo različne načine.

Pri zaključevanju praktičnega dela likovne naloge bodite pozorni predvsem na natančnost izdelave in trdnost spojev (pritrjevanje, lepljenje…) tam, kjer so združeni sestavni deli kipa, ter na skladje znotraj likovnega dela. Še naprej naj bo osnovno vodilo upoštevanje likovnih nasprotij v čim širšem pomenu tako, kot je navedeno v navodilih spodaj.

**KIPARSTVO**

**OBLIKOVANJE KIPA**

Oblikujete tridimenzionalni kip manjšega formata (mala plastika) iz poljubnih materialov. Motiv (predmet, tema umetnine) za kip določite sami. Kip je lahko predmeten (znane podobe, rastlinski, živalski, človeški motiv) ali nepredmeten (oblike v katerih ne prepoznamo podob sveta ki nas obdaja) in ga sestavite iz poljubnih oblik v čisto novo kiparsko zgradbo. Uporabite čim bolj različne materiale (papir, plastika, les, žica, volna, alu folija, blago, steklo, kamen, karton…), jih reciklirajte in po možnosti kombinirajte. Najdite jim novo uporabnost ter vrednost. Pri oblikovanju kipa izhajajte iz likovnih nasprotij ( gladko-hrapavo, veliko-majhno, svetlo-temno, oblo-oglato, naravno-umetno, barvno-brezbarvno…). Z uporabo le teh bo vaša tridimenzionalna stvaritev tvorila medsebojne notranje likovne napetosti in izražala dinamiko.

Kip naj bo stabilen, obhoden (dostopen, viden z vseh strani) in povezan v celoto.

Pustite domišljiji prosto pot. Naj bodo kiparski izdelki čim bolj nenavadni in kreativni.

Do 4. 5. 2020 mi pošljite na služben mail fotografijo dokončanega kipa na vpogled (kdor še ni).

Lep pozdrav, Milan Kastelic.